CELEX: 62019TN0177
Language: et
Date: 2019-03-21 00:00:00
Title: kohtuasi T-177/19: 21. märtsil 2019 esitatud hagi — Exxonmobil Petroleum & Chemical versus ECHA

3.6.2019   
            
            
               ET
            
            
               Euroopa Liidu Teataja
            
            
               C 187/80
            
         
      21. märtsil 2019 esitatud hagi — Exxonmobil Petroleum & Chemical versus ECHA
      (kohtuasi T-177/19)
      (2019/C 187/87)
      Kohtumenetluse keel: inglise
      
         Pooled
      
      
         Hageja: Exxonmobil Petroleum & Chemical BVBA (Antwerpen, Belgia) (esindajad: solicitor M. Navin-Jones ja advokaat A. Kołtunowska)
      
         Kostja: Euroopa Kemikaaliamet
      
         Nõuded
      
      Hageja palub Üldkohtul:
      
                  —
               
               
                  tunnistada hagiavaldus vastuvõetavaks ja põhjendatuks;
               
            
                  —
               
               
                  tühistada kemikaaliameti 15. jaanuaril 2019 avaldatud otsus nr ED/88/2018, mis käsitleb väga ohtlike ainete lisamist kandidaatainete loetellu, mis lõpptulemusena kantakse XIV lisasse, osas, mis puudutab fenantreeni; ja
               
            
                  —
               
               
                  mõista kohtukulud välja kostjalt.
               
            
         Väited ja peamised argumendid
      
      Hagi põhjenduseks esitab hageja kaks väidet.
      
                  1.
               
               
                  Esimese väitega leiab hageja, et kostja ilmselgelt eksis fenantreeni väga püsivate omaduste hindamisel, ületas oma pädevust ning rikkus Euroopa Parlamendi ja nõukogu 18. detsembri 2006. aasta määruse (EÜ) nr 1907/2006 (1) artiklit 1,
                  
                              —
                           
                           
                              tuginedes liikmesriikide komitee 2009. aasta toetusdokumendis sisalduvale järeldusele fenantreeni väga püsivate omaduste kohta pigi koostisainena kõrgel temperatuuril, andmata olemasolevale teabele endapoolset hinnangut ja võttes seega üle kõnealuses dokumendis sisalduvad vead;
                           
                        
                              —
                           
                           
                              tehes järelduse fenantreeni väga püsivate omaduste suhtes, mida tõendid, millele tugineti, ei saanud kinnitada;
                           
                        
                              —
                           
                           
                              jättes kaalumata olemasolevad tõendid, mis tekitavad tõsiseid küsimusi seoses fenantreeni suhtes läbi viidud OECD katsesuunise nr 308 kohase katse, mis puudutab vee settimist, usaldusväärsuse ja äärmise ettevaatlikkusega;
                           
                        
                              —
                           
                           
                              jättes arvesse võtmata teabe, mis seab kahtluse alla arvutuse, millega kohandatakse OECD katsesuunise nr 308 kohase katse tulemusi, et selgitada temperatuuri;
                           
                        
                              —
                           
                           
                              jättes hindamata uued tõendid fenantreeni püsivuse kohta, mis olid talle kättesaadavad avaliku arutamise vältel; ning
                           
                        
                              —
                           
                           
                              jättes kaalumata kogu olulise teabe, mille alusel tõendusliku jõuga kindlaks teha fenantreeni püsivad omadused eelkõige seoses fenantreeni fotodegradatsiooni, lahustuvuse ja volatilisatsiooniga.
                           
                        
            
                  2.
               
               
                  Teise väitega leiab hageja, et vaidlustatud akti vastuvõtmisega rikkus kostja Euroopa Liidu õiguses tunnustatud proportsionaalsuse põhimõtet.
               
            
         (1)  Euroopa Parlamendi ja nõukogu 18. detsembri 2006. aasta määrus (EÜ) nr 1907/2006, mis käsitleb kemikaalide registreerimist, hindamist, autoriseerimist ja piiramist (REACH) ja millega asutatakse Euroopa Kemikaalide Agentuur ning muudetakse direktiivi 1999/45/EÜ ja tunnistatakse kehtetuks nõukogu määrus (EMÜ) nr 793/93, komisjoni määrus (EÜ) nr 1488/94 ning samuti nõukogu direktiiv 76/769/EMÜ ja komisjoni direktiivid 91/155/EMÜ, 93/67/EMÜ, 93/105/EÜ ja 2000/21/EÜ (ELT L 396, 30.12.2006, lk 1).